**Ukrainas pievienošanās Eiropas Savienībai** ir pašlaik notiekošs process, kurā Ukraina tiek uzņemta Eiropas Savienības sastāvā.

Ukraina un ES kartē
2022. gada 28. februārī, dažas dienas pēc Krievijas iebrukuma sākuma, Ukraina iesniedza pieteikumu dalībai Eiropas Savienībā (ES). Ukrainas prezidents Volodimirs Zelenskis lūdza tūlītēju uzņemšanu saskaņā ar "jaunu īpašu procedūru", un astoņu ES valstu prezidenti aicināja paātrināt pievienošanās procesu. Eiropas Komisijas prezidente Urzula fon der Leiena paziņoja, ka atbalsta Ukrainas pievienošanos, taču process prasīs laiku. 2022. gada 1. martā Eiropas Parlaments ieteica Ukrainu padarīt par oficiālu dalības kandidāti, un 2022. gada 10. martā Eiropas Savienības Padome lūdza Komisijai sniegt atzinumu par pieteikumu. 2022. gada 8. aprīlī fon der Leiena iesniedza Zelenskim vajadzīgo likumdošanas aktu anketu, uz kuru Ukraina atbildēja 9. maijā.

2022. gada 17. jūnijā Eiropas Komisija ieteica Eiropadomei piešķirt Ukrainai kandidātvalsts statusu, lai pievienotos Eiropas Savienībai.

2022. gada 23. jūnijā Eiropas Parlaments pieņēma rezolūciju, aicinot nekavējoties piešķirt Ukrainai kandidātvalsts statusu dalībai Eiropas Savienībā. Tajā pašā dienā Eiropadome Ukrainai piešķīra Eiropas Savienības kandidātvalsts statusu.

Attiecību ar Eiropas Savienību hronoloģija
------------------------------------------

 Karogs, ko aktīvisti izmantoja Eiromaidanā.
Eiropas Savienības un Ukrainas asociācijas līgums tika parakstīts 2014. gadā pēc vairākiem notikumiem, kas bija apstādinājuši tā ratifikāciju, vainagojoties ar revolūciju Ukrainā un toreizējā Ukrainas prezidenta Viktora Janukoviča gāšanu. Brīvās tirdzniecības zona ar Ukrainu stājās spēkā 2017. gada 1. septembrī pēc tam, kad tā tika provizoriski piemērota kopš 2016. gada 1. janvāra, un asociācijas nolīgums arī pilnībā stājās spēkā 2017. gada 1. septembrī. 2022. gada 24. februārī Krievija iebruka Ukrainā, kā rezultātā steidzīgi tika iesniegts dalības pieteikums.

Pieteikums
----------

 Iesnieguma par iestāšanos ES parakstīšana, 2022. gada 28. februāris
Pēc Krievijas 2022. gada 24. februārī uzsāktā iebrukuma izskanēja papildu aicinājumi sākt formālu pievienošanās procesu: Ukraina atkārtoti pauda vēlmi kļūt par savienības dalībvalsti, un Eiropas Komisijas prezidente fon der Leiena paziņoja, ka Ukraina piederēs pie Eiropas Savienības.

28. februārī Ukraina oficiāli iesniedza dalības pieteikuma vēstuli. Radušās krīzes dēļ prezidents Zelenskis lūdza tūlītēju uzņemšanu Eiropas Savienībā saskaņā ar īpašu procedūru. Tajā pašā dienā astoņas ES valstis parakstīja vēstuli, kas atbalsta paātrinātu pievienošanās procesu Ukrainai. 1. martā Eiropas Parlaments pēc debatēm, kurās uzstājās Ukrainas prezidents, ieteica Ukrainu padarīt par oficiālu kandidāti dalībai ES. Eiropas Parlaments nobalsoja par Ukrainas pievienošanās atbalstu, 637 deputātiem balsojot par, 13 pret un 26 atturoties.

2022. gada 1. martā astoņu ES dalībvalstu (Bulgārijas, Čehijas, Igaunijas, Latvijas, Lietuvas, Polijas, Slovākijas un Slovēnijas) prezidenti parakstīja atklātu vēstuli. aicinot Ukrainai dot iespēju pievienoties ES un nekavējoties sākt sarunu procesu. Tajā pašā dienā Ungārijas ārlietu ministrs Pēters Sijarto aicināja paātrināt Ukrainas pievienošanos.

7. martā ES paziņoja, ka oficiāli izvērtēs Ukrainas pieteikumu, un 2022. gada 10. martā Eiropas Savienības Padome lūdza Komisijai sniegt atzinumu par pieteikumu.

2022. gada 8. aprīlī Komisijas priekšsēdētāja fon der Leiena pēc Bučas apmeklējuma pēc Krievijas spēku tur veiktā slaktiņa apmeklēja Kijivu un tikās ar prezidentu Zelenski. Fon der Leiena iesniedza Zelenskim tiesību aktu anketu, lai sāktu Ukrainas pieteikuma virzību, un piedāvāja paātrināt procesu. Borels paziņoja, ka ES delegācija Ukrainā, kuru vadīs Mati Māsikass, atgriezīsies Kijivā pēc tās evakuācijas, sākoties karam. Ukraina atbildēja uz tiesību aktu anketas pirmo daļu 2022. gada 17. aprīlī, bet uz otro un pēdējo daļu — 2022. gada 9. maijā.

2022. gada 17. jūnijā Eiropas Komisija ieteica Eiropadomei piešķirt Ukrainai perspektīvu kļūt par Eiropas Savienības dalībvalsti un pievienošanās kandidātvalsts statusu.

2022. gada 23. jūnijā Eiropas Parlaments pieņēma rezolūciju, aicinot nekavējoties piešķirt Eiropas Savienības kandidātvalsts statusu Ukrainai un Moldovai, kā arī atbalstīt Gruzijas Eiropas perspektīvu nākotnē. 2022. gada 23. jūnijā Eiropadome Ukrainai piešķīra Eiropas Savienības kandidātvalsts statusu.

Oficiālās sarunas
-----------------

2022. gada 1. jūlijā Ukrainas Augstākās Radas (parlamenta) zālē svinīgi tika ienests ES karogs, kam tagad tur jāpaliek uz visiem laikiem.
2022. gada jūnijā oficiālās sarunas vēl nav sākušās. Eiropas Komisija apņēmās 2022. gada beigās novērtēt 7 kritēriju izpildi, pēc tam tiks definēti nākamie soļi.

Ukraina cer sākt oficiālās sarunas 2023. gada sākumā, izmantojot paātrināto pievienošanās procedūru.

Sabiedriskā doma
----------------

### Ukrainā

91% ukraiņu atbalstīja pievienošanos Eiropas Savienībai 2022. gada martā, liecināja *Rating Sociological Group* 2022. gada 30.-31. martā veiktā aptauja.

### ES

Saskaņā ar Ifop aptauju, ko no 2022. gada 3. līdz 7. martam veica pēc Jaltas Eiropas stratēģijas un Žana-Žoresa fonda pasūtījuma, Ukrainas pievienošanās ES atbalstītāju bija 92% Polijā, 71% Itālijā, 68% Vācijā un 62% Francijā.

Aprīlī visās ES valstīs veiktā *Flash Eurobarometer* aptauja uzrādīja vislielāko atbalstu Ukrainas uzņemšanai ES Portugālē, kur to atbalstīja 87% aptaujāto. Tai sekoja Igaunija (83%), Lietuva (82%), Polija (81%) un Īrija (79%). Ungāri bija visskeptiskākie par Ukrainas pievienošanos, un tikai 48% aptaujāto atbalstīja šo ideju (ar 37% pret). Tajā pašā laikā Ungārijā bija vislielākais šajā jautājumā neizlēmušo iedzīvotāju īpatsvars - 16% (tāds pats bija Francijā un Beļģijā).

Skatīt arī
----------

* 2004. gada ES paplašināšanās
* Latvijas pievienošanās Eiropas Savienībai

Atsauces
--------

1. 1 2 3 4  Rachel Treisman. «Ukraine wants to join the EU. Here's how that would work». *NPR* (angļu), 2022-02-28. Skatīts: 2022-03-28.
2. ↑  «Presidents of 8 EU states call for immediate talks on Ukrainian membership». *Reuters* (angļu). 2022-02-28. Skatīts: 2022-03-28.
3. ↑  «Європарламент рекомендував надати Україні статус кандидата на вступ до ЄС». *www.eurointegration.com.ua* (ukraiņu). 2022-03-01. Skatīts: 2022-03-28.
4. ↑  European Council. «Statement of the heads of state or government, meeting in Versailles, on the Russian military aggression against Ukraine, 10 March 2022». *Consilium* (bg, es, cs, da, de, et, el, en, fr, ga-IE, hr, it, lv, lt, hu, mt, nl, pl, pt, ro, sk, sl, fi, sv, ru), 2022-03-11. Arhivēts no oriģināla, laiks: 2022-04-20. Skatīts: 2022-03-28.
5. ↑  «Ukraine: EU chief offers Kyiv fast track to membership». *Deutsche Welle*. 2022. gada 8. aprīlis. Skatīts: 2022. gada 8. aprīlis.
6. 1 2  «Obtaining Ukraine's EU membership candidate status is of great importance for the Ukrainian people - President during a conversation with Ursula von der Leyen». 2022. gada 9. maijs. Skatīts: 2022. gada 10. maijs.
7. 1 2  «Ukraine should get E.U. candidate status, European Commission recommends». *Washington Post* (en-US). ISSN 0190-8286. Skatīts: 2022-06-17.
8. 1 2  Deutsche Welle (www.dw.com). «European Commission recommends Ukraine be granted EU candidate status | DW | 17.06.2022». *DW.COM* (en-GB). Skatīts: 2022-06-17.
9. 1 2  «The European Parliament has supported candidate status for Ukraine and Moldova». *www.eurointegration.com.ua* (ukraiņu). Skatīts: 2022-06-23.
10. 1 2  «Grant EU candidate status to Ukraine and Moldova without delay, MEPs demand | News | European Parliament». *www.europarl.europa.eu* (angļu). 2022-06-23. Skatīts: 2022-06-23.
11. 1 2  «Ukraine has officially received the status of a candidate for EU membership». *www.eurointegration.com.ua* (ukraiņu). Skatīts: 2022-06-23.
12. ↑  «Ukraine crisis: EU signs association deal». *BBC News* (en-GB). 2014-03-21. Skatīts: 2022-03-28.
13. ↑  «Ukraine - Trade». *European Commission*. Skatīts: 2022-03-28.
14. ↑  «Association Agreement between the European Union and the European Atomic Energy Community and their Member States, of the one part, and Ukraine, of the other part». *Consilium* (bg, es, cs, da, de, et, el, en, fr, ga-IE, hr, it, lv, lt, hu, mt, nl, pl, pt, ro, sk, sl, fi, sv). Skatīts: 2022-03-28.
15. ↑  «As Russia invades, Ukraine makes appeal for EU membership». *Politico*. 2022. gada 26. februāris. Skatīts: 2022. gada 28. februāris.
16. ↑  «Ukraine belongs in EU, Commission chief von der Leyen says». *Politico*. 2022. gada 28. februāris. Skatīts: 2022. gada 28. februāris.
17. ↑  «Zelenskiy Calls For Ukraine's Immediate EU Membership But Bloc Cool On Idea». *Radio Free Europe/Radio Liberty* (angļu). Skatīts: 2022. gada 28. februāris.
18. ↑  «Presidents of 8 EU states call for immediate talks on Ukrainian membership». *Reuters* (angļu) (Warsaw). 2022. gada 28. februāris. Skatīts: 2022. gada 28. februāris.
19. ↑  «The European Parliament has recommended that Ukraine be granted EU candidate status». *eurointegration* (ukraiņu). 2022. gada 1. marts. Skatīts: 2022. gada 1. marts.
20. ↑  «European Parliament Votes to Advance Ukraine's Application for EU Membership». *National Review* (en-US). 2022-03-01. Skatīts: 2022-03-04.
21. ↑  «Here Are the Members of Parliament Who Voted to Deny Ukraine's EU Admission». *MSN* (en-US). March 2022. Skatīts: 2022-03-04.
22. ↑  Jacopo Barigazzi. «EU to officially examine Ukraine, Moldova and Georgia's bids to join the bloc». *Politico*, 2022. gada 7. marts. Skatīts: 2022. gada 10. aprīlis.
23. ↑  European Council. «Statement of the heads of state or government, meeting in Versailles, on the Russian military aggression against Ukraine, 10 March 2022». *Consilium* (bg, es, cs, da, de, et, el, en, fr, ga-IE, hr, it, lv, lt, hu, mt, nl, pl, pt, ro, sk, sl, fi, sv, ru), 2022-03-11. Arhivēts no oriģināla, laiks: 2022-04-20. Skatīts: 2022-03-28.
24. ↑  «Ukraine: EU chief offers Kyiv fast track to membership». *Deutsche Welle*. 2022. gada 8. aprīlis. Skatīts: 2022. gada 8. aprīlis.
25. ↑  «EU says resuming diplomatic presence in Kyiv». *Reuters*. 2022. gada 9. aprīlis. Skatīts: 2022. gada 10. aprīlis.
26. ↑  «Шлях до членства у ЄС - Україна вже завершила роботу над опитувальником». *European Pravda* (ukraiņu). 2022. gada 17. aprīlis. Skatīts: 2022-04-17.
27. ↑  «Opinion on the EU membership application by Ukraine». *European Commission* (angļu). 2022-06-17. Skatīts: 2022-06-18.
28. ↑  «The government announced the approximate date of Ukraine's accession to the EU». *www.eurointegration.com.ua* (ukraiņu). Skatīts: 2022-06-24.
29. ↑  Reuters. «Record number of Ukrainians support joining EU, backing for NATO membership falls - poll». *Reuters* (angļu), 2022-04-05. Skatīts: 2022-04-06.
30. ↑  «Support for EU accession hits record high at 91% in Ukraine, while that for joining NATO slides - poll». *www.ukrinform.net* (angļu). Skatīts: 2022-04-06.
31. ↑  «Seventh nationwide poll: Ukraine during the war». *Sociological group Rating*. 30–31 March 2022. Skatīts: 2022. gada 12. aprīlis.
32. ↑  «Les peuples européens derrière l'Ukraine. La guerre en Ukraine vue de France, d'Allemagne, de Pologne et d'Italie». *Fondation Jean-Jaurès* (fr-FR). Skatīts: 2022-04-14.
33. ↑  «Eurobarometer». *europa.eu*. Skatīts: 2022-05-19.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Ukrainas pievienošanās Eiropas Savienībai***.
* Komisijas atzinums par Ukrainas pieteikumu dalībai Eiropas Savienībā